stanford-oval/wikipedia huggingface dataset:
I Gotta Be Me

| I Gotta Be Me Johnny "J" |
| --- | --- | --- |

Studioalbumin tiedot
 Äänitetty : 1994-1995
 Julkaistu: 16. huhtikuuta 1995
 Tuottaja(t): Johnny "J"
 Tyylilaji: gangsta rap, g-funk
 Kesto: 41.00
 Levy-yhtiö: Solar Records, Shade Tree Records
I Gotta Be Me on Johnny "J":n debyyttialbumi ja samalla ainut hänen julkaisemansa sooloalbumi. Albumi julkaistiin 16. huhtikuuta 1995 ja sen julkaisi Solar Records. Albumilta julkaistiin kaksi singleä, "Get Away From Me" ja "Diggin Um' Out" josta ensi mainitusta kuvattiin myös musiikkivideo. Tupac ei ollut albumilla ollenkaan mukana, koska hän oli albumin tekoaikana vankilassa. Johnny J tuotti ja rappasi jokaisen kappaleen.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Something She Can Feel" | 4.01 |  |  |  |  |  |  |  |
| 2. | "Diggin Um' Out" | 3.46 |  |  |  |  |  |  |  |
| 3. | "I'm A Better Man" | 3.57 |  |  |  |  |  |  |  |
| 4. | "Why You Want Me Now?" | 2.47 |  |  |  |  |  |  |  |
| 5. | "Get Away From Me" | 3.58 |  |  |  |  |  |  |  |
| 6. | "P.O.P. (Got Control Of Me)" | 3.21 |  |  |  |  |  |  |  |
| 7. | "Better Off" | 3.49 |  |  |  |  |  |  |  |
| 8. | "It's A Wonderful Day" | 4.28 |  |  |  |  |  |  |  |
| 9. | "Shake Dat Ass" | 3.41 |  |  |  |  |  |  |  |
| 10. | "Say Whatcha Gotta Say" (vierailijana Big Syke)  | 3.16 |  |  |  |  |  |  |  |
| 11. | "Love's The Way" | 4.25 |  |  |  |  |  |  |  |
Ingrid Marie

Ingrid Marie -omenoita.
Ingrid Marie on vuonna 1910 "löydetty" omenalajike, joka on englantilaisen Cox Orangen ja tanskalaisen Guldborgin risteytys. Tanskan Fynin saarelta lähtöisin olevan lajikkeen havaitsi ensimmäisenä Høedin kyläkoulun opettaja Carl Madsen koulunsa pihamaalta. Kun puu neljän vuoden kuluttua teki ensimmäiset (epä)hedelmänsä, nimesi hän lajikkeen Ingrid Marieksi edesmenneen tyttärensä mukaan.
Henrik Klaunpoika Horn

Henrik Klaunpoika Horn af Kanckas (ruots. Henrik Klasson) (n. 1512–1595) oli suomalainen ja ruotsalainen ritari, joka toimi useissa kruunun virkatehtävissä. Hänen sukunsa Horn af Kanckas oli kotoisin Kankaisten kartanosta.[lähde? ]
Henrik Klaunpoika Horn toimi Kustaa Vaasan hallinnossa valtaneuvoksena 1539–1542, kuninkaallisen verokamarin johtajana Tukholmassa vuonna 1547 ja sen jälkeen laamannina Suomessa 1549–1561. Hän oli Juhana-herttuan vahva tukija, mutta siirtyi Eerik XIV:n kannattajaksi vuonna 1563. Siirto kannatti, ja hänestä tuli eversti komentamaan joukkoja Liivinmaalla. Vuonna 1565 Horn nimitettiin Rääveliin käskynhaltijaksi. Virkaan kuului myös Liivinmaan johtaminen.[lähde? ]
Horn menetti virkansa Juhana III:n tultua kuninkaaksi, mutta sai sen takaisin vuonna 1573. Häntä syytettiin huonosta sotaonnesta Liivinmaan sodassa ja hänet siirrettiin Käkisalmen läänin johtoon.[lähde? ]
Hornin isä oli Klaus Henrikinpoika Horn ja hänen puolisonsa oli Elin Arvidsdotter (Stålarm), poikia olivat Arvid Henrikinpoika Horn ja Kaarle Henrikinpoika Horn.[lähde? ]
Käännös suomeksi
Hōshō (1868)

| Hōshō / 鳳翔 |
| --- | --- |
 Maalaus Hōshōsta.

Aluksen vaiheet
Rakentaja:  Aberdeen, Skotlanti
Kölinlasku:  1868
Laskettu vesille:  1868
Palveluskäyttöön:  4. heinäkuuta 1871
Poistui palveluskäytöstä:  1898
Tekniset tiedot
Uppouma:  326 t
Pituus:  35,7 m
Leveys:  7,37 m
Syväys:  2,44 m
Koneteho:  110 ihp
Nopeus:  11 solmua
Miehistöä:  65
Aseistus
Aseistus:  1 × ML 7″ (178 mm) tykki 1 × ML 5,5″ (140 mm) tykki
Hōshō (jap. 鳳翔) oli vuonna 1868 vesillelaskettu Chōshūn hanin Britteinsaarilta tilaama kolmimastoinen parkkitakiloitu potkurisluuppi. Alus oli myöhemmin keisarillisen Japanin laivastossa, kunnes se romutettiin vuonna 1906.
Valmistus

Alus valmistettiin 1868 Aberdeenissa Skotlannissa ja saapui seuraavana vuonna Japaniin, jossa Chōshūn hanin viranomaiset nimesivät aluksen Hōshōmaruksi (jap. 鳳翔 丸).
Palvelus

Alus osallistui Boshin-sotaan keisari Meijin joukoissa. Se tuli tunnetuksi kuljettaessaan tammikuussa 1868 Satsuman hanin 330 ronin-sotilasta pakoon Edosta Shinagawasta, vaikka Tokugawa-shōgunaatti pyrki estämään paon. Hōshōmaru siirrettiin keisarillisen Japanin laivastolle 15. toukokuuta 1871.
Meiji-hallitus nimesi aluksen 8. kesäkuuta Hōshōksi, ja se lähetettiin tukemaan hallituksen joukkojen operaatioita Sagakapinan aikana vuonna 1874. Se oli myös mukana vuoden 1874 Taiwanin operaatioissa. Hōshō tuki hallituksen joukkoja kukistettaessa Satsuman kapinaa.
Hōshō poistettiin 16. elokuuta 1891 taistelutehtävistä ja siirrettiin koululaivaksi. Ensimmäisessä Kiinan–Japanin sodassa alus oli vartiolaivana aluksi Kuressa ja myöhemmin Sasebossa. Alus luokiteltiin 21. maaliskuuta 1898 uudelleen 2. luokan tykkiveneeksi, minkä jälkeen se oli rannikonvalvontatehtävissä. Alus kuitenkin jo aiemmin määritetty käyttökelvottomaksi. Se oli poistettu palveluksesta 1. maaliskuuta 1898. Alus poistettiin 19. huhtikuuta 1906 alusluettelosta ja myytiin romutettavaksi 8. huhtikuuta 1907.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japanese warship Hōshō
Käännös suomeksi
Hänen vaimonsa rikos

| Hänen vaimonsa rikos> Three on a Match |
| --- | --- |
 Elokuvan juliste
Ohjaaja:  Mervyn LeRoy
Käsikirjoittaja:  Lucien Hubbard Tarina: Kubec Glasmon John Bright
Tuottaja:  Samuel Bischoff Raymond Griffith Darryl F. Zanuck
Säveltäjä:  Ray Heindorf
Kuvaaja:  Sol Polito
Tuotantosuunnittelija:  Robert M. Haas
Pukusuunnittelija:  Orry-Kelly
Pääosat:  Joan Blondell Bette Davis Ann Dvorak
Valmistustiedot
Valmistusmaa:   Yhdysvallat
Tuotantoyhtiö:  First National Warner Bros.
Levittäjä:  Warner Bros.
Ensi-ilta:   28. lokakuuta 1932 29. lokakuuta 1932  31. joulukuuta 1933
Kesto:  63 minuuttia
Alkuperäiskieli:  englanti
Budjetti:  $ 444 000 (arvioitu)
Tuotto:  $ 535 000
Aiheesta muualla
IMDb 
Elonet
AllMovie
Infobox OKNimi-testi OK: 
Hänen vaimonsa rikos (engl. Three on a Match) on vuonna 1932 ensi-iltansa saanut yhdysvaltalainen dramaattinen rikoselokuva, jonka on ohjannut Mervyn LeRoy. Draaman pääosissa ovat Joan Blondell, Bette Davis ja Ann Dvorak. Sivuosissa ovat muun muassa Warren William, Allen Jenkins, Lyle Talbot ja Humphrey Bogart hänen ensimmäisessä "kovanaaman" roolissa.
Lucien Hubbard laati käsikirjoituksen Kubec Glasmonin ja John Brightin tarinan pohjalta.
Hänen vaimonsa rikos sai maanlaajuisen ensi-iltansa kotimaassaan 29. lokakuuta vuonna 1932. Suomessa elokuva sai ensi-iltansa 31. joulukuuta vuonna 1933. First National ja Warner Bros. -studiot toimivat elokuvan tuottajina.
Elokuva sai ilmestyessään sekalaisia arvosteluja. Hänen vaimonsa rikos tuotti yli 535 000 dollaria maailmanlaajuisesti.
Rooleissa

| 0 | 1 | 2 |
| --- | --- | --- |
|   Joan Blondell  | … |  Mary Keaton / Mary Bernard   |
|   Bette Davis  | … |  Ruth Wescott   |
|   Ann Dvorak  | … |  Vivian Kirkwood (o.s. Revere)   |
|   Warren William  | … |  Robert Kirkwood   |
|  Virginia Davis  | … |  Mary Keaton lapsena   |
|  Betty Carse  | … |  Ruth Wescott lapsena   |
|  Anne Shirley  | … |  Vivian Revere lapsena   |
|  Lyle Talbot  | … |  Michael Loftus   |
|  Humphrey Bogart  | … |  Harve   |
|  Allen Jenkins  | … |  Dick   |
|  Edward Arnold  | … |  Ace   |
|  Jack Webb  | … |  Poika koulun pihalla   |
|  Glenda Farrell  | … |  Rouva Black   |
|  Clara Blandick  | … |  Rouva Keaton   |
Aiheesta muualla

Hänen vaimonsa rikos Internet Movie Databasessa (englanniksi)
Hänen vaimonsa rikos Elonet.
Hänen vaimonsa rikos AllMoviessa. (englanniksi)
Hänen vaimonsa rikos Classic Movies -sivustolla (englanniksi)
Hänen vaimonsa rikos TCM Movie Databasessa (englanniksi)
I tríti pórta

| I tríti pórta Η τρίτη πόρτα María Farantoúri |
| --- | --- | --- |

Studioalbumin tiedot
 Julkaistu: 2000
 Formaatti: CD
 Tyylilaji: kreikkalainen taidemusiikki
 Levy-yhtiö: EMI
María Farantoúrin muut julkaisut
| The Birthday Concert ’95 1999 | I tríti pórta Η τρίτη πόρτα 2000 | Nostalgia 2000 |
I tríti pórta (kreik. Η τρίτη πόρτα) on kreikkalaislaulaja María Farantoúrin studioalbumi vuodelta 2000. Albumilla Farantoúri laulaa kreikkalaissäveltäjä Léna Plátonoksen lauluja, joihin tekstit on kirjoittanut Thódoros Poálas. Albumilla vierailee laulaja Giórgos Ntaláras, joka laulaa raidalla 4.
Kappaleet

Giatí (Γιατί)
I tríti pórta (Η τρίτη πόρτα)
To kreváti (Το κρεβάτι)
O mikrós prígkipas (Ο μικρός πρίγκηπας) (Ntaláras)
Galaxíes (Γαλαξίες)
To kýma (Το κύμα)
Oi griés sta pigádia (Οι γριές στα πηγάδια)
Tsouknída (Τσουκνίδα)
Álma (Άλμα)
Eímai tou érota paidí (Είμαι του έρωτα παιδί)
M'éna filí triantafyllí (Μ' ένα φιλί τριανταφυλλί)
Huippuimuri

Huippuimuri on rakennuksen katolla sijaitseva poistoilmapuhallin. Jos rakennuksen ilmanvaihto on rakennettu siten, että se toimii pääasiassa huippuimurin tai muun poistoilmapuhaltimen voimalla, kyseessä on koneellinen poistoilmajärjestelmä. Tällöin alipaineen vuoksi tilalle tulee ulkoilmaa esimerkiksi ulkoilmaventtiilien tai rakennevuotojen kautta. Ilmanvaihtojärjestelmien rakentamisesta antaa Ympäristöministeriö määräyksiä ja ohjeita Suomen rakentamismääräyskokoelman osassa D2 Rakennusten sisäilmasto ja ilmanvaihto. Huippuimuri oli varsin yleinen esimerkiksi asuintaloissa 1980-luvulla, jolloin se syrjäytti painovoimaisen ilmanvaihdon. Saneerauskohteessa huippuimurilla voidaan toteuttaa painovoimaisen ilmanvaihdon muutos koneelliseksi poistoksi kohtuullisin kustannuksin. Koneellinen poisto otti korvausilman useimmiten korvausilmaventtilin tai ikkunaventtiilin kautta. Ongelmaksi muodostui kuitenkin veto. Tuolloin vetoa ja energian kulutusta ehkäistiin käyttämällä kaksinopeusmoottoreita. Tietyn pakkasrajan (Etelä-Suomessa -12 °C) jälkeen ilmavirta pudotettiin puoleen. Myöhemmin keksittiin ryhtyä käyttämään poistoilmalämpöpumppua energiansäästöön. Aikaisemmin huippuimurin ilmamäärän säätö perustui useimmiten kuristukseen. Tämä aiheuttaa turhaa energian kulutusta ja lisäksi korkeampaa äänitasoa. Nykyisin yleisesti huippuimurin yhteydessä käytetään säädintä, jolloin painetta ja ilmavirtaa ei tarvitse kuristaa. Tällöin äänitaso on alhainen myös säädettävyyden ansiosta, koska puhallinta ei tällöin tarvitse käyttää tarpeettoman suurella kierrosluvulla. Suomessa puhallussuunta on ylöspäin, jottei esimerkiksi lumi pääse sulamaan katolla. Huippuimuri on rakenteeltaan yksinkertainen ja varmatoiminen. Huomioitava on että kanavisto on päästävä nuohoamaan myös katolta käsin.
Aiheesta muualla

Ympäristöministeriön asetus rakennusten sisäilmastosta ja ilmanvaihdosta (PDF)
Ilmasilta (tv-ohjelma)

Ilmasilta oli suomalainen MTV:n viihdeohjelma, jota esitettiin vuonna 1965. Viihdeohjelman avulla kerättiin varoja SPR:n helikopteria varten. Keräyksen taustalla oli pari vuotta sitten aiemmin tapahtunut pikkutytön katoaminen. Ohjelman juontajina toimivat Niilo Tarvajärvi ja Barbara Helsingius.
Aiheesta muualla

Ilmasilta Elonet-tietokannassa
Howie Dorough

| Howie Dorough |
| --- | --- |
 Howie Dorough esiintymässä vuonna 2012.
Henkilötiedot
Syntynyt: 22. elokuuta 1973 (ikä 51) Orlando, Florida, Yhdysvallat
Ammatti:  muusikko, laulunkirjoittaja, näyttelijä
Muusikko
Laulukielet:  englanti
Aktiivisena:  1993–
Tyylilajit:  pop
Soittimet:  laulu ja kitara
Yhtyeet:  Backstreet Boys
Levy-yhtiöt:  Jive
Aiheesta muualla
howied.net
  [ Muokkaa Wikidatassa ] [ ohje ]  
Howard Dwaine Dorough (s. 22. elokuuta 1973 Orlando, Florida) on yhdysvaltalainen laulaja ja Backstreet Boys -yhtyeen jäsen.
Elämäkerta > Lapsuus

Howie syntyi Orlandossa, Floridassa. Howien äiti on puertoricolainen Paula Lopes ja isä on irlantilais-amerikkalainen Hoke Dorough. Howie on perheen kuopus ja hänellä on neljä vanhempaa sisarusta: John, Angela, Caroline ja Pollyanna. Vaikka hän on puoliksi latino, ei Howie puhu espanjaa sujuvasti. Asuessaan Orlandossa hän tapasi A.J.:n, jonka hän on tuntenut lähes koko elämänsä ajan.
Howiella on ollut 3-vuotiaasta asti intohimo viihde-bisnekseen. Hän saattoi hypätä isovanhempiensa sängylle laulaen "Baby Face"-kappaletta, samalla soittaen pientä leikkikitaraansa. Kuusivuotiaana Howie osallistui näytelmään Ihmemaa Oz, joka aloitti hänen uransa viihdeteollisuudessa. Teini-ikäsenä hän koe-esiintyi latinolais-poikabändi Menudolle, muttei kuitenkaan saanut paikkaa. Kuuluisuuteen Howie kuitenkin pongahti 1990-luvun lopussa Backstreet Boys -poikabändin jäsenenä. Bändin koe-esiintymisessä Howie käytti silloisen managerinsa suosittelemaa taiteilijanimeä "Tony Donnetti". Tästä syystä Howie oli jäädä bändistä, koska yhtyeen kokoaja, Lou Pearlman oli hukannut Howien puhelinnumeron, eikä löytänyt puhelinluettelosta ketään nimeltä Tony Donnetti. Howie kuitenkin päätti lopulta ottaa itse yhteyttä Pearlmaniin, jonka jälkeen hän päätti hylätä taiteilijanimensä.
Elämäkerta > Backstreet Boys

Howie valittiin jäseneksi Backstreet Boys -poikabändiin, jonka ansiosta hän kohosi maailmanlaajuiseen kuuluisuuteen yhtyeen muiden jäsenten kanssa. Muut yhtyeen jäsenet olivat Howien lapsuudenystävä A.J. McLean, Brian Littrell, Kevin Richardson ja Nick Carter. Ryhmän noustua kuuluisuuteen Howie ja muut sen jäsenet koristivat aikakauslehtien, kuten Tiger Beatin ja 16 Magazinen kansia. Vuonna 1998 Howien sisko, Caroline Dorough-Cochran kuoli lupukseen. Hänen kuolemansa jälkeen Howie perusti The Dorough Lupus Foundation -yhdistyksen, jonka tarkoitus on auttaa kasvattamaan tietoisuutta sairaudesta, antaa rahallista avustusta niille, joilla ei ole rahaa sairauden hoitoon ja kerätä rahaa sairauden tutkimiseen. Yhdistys on kerännyt jo yli puoli miljoonaa dollaria, jotta olisi mahdollista selvittää sairauden aiheuttaja, ja parannus siihen.
Howie erottuu muista Backstreet Boys -jäsenistä korkean falsettiäänensä avulla. Koska hän on äänialaltaan kontratenori, hän yleensä lauloi korkeimmat soinnut kertosäkeistä ja oli tavanomainen valinta balladeihin, missä hän laulaa hidastempoisten kohtien "päälle". Esimerkkejä tästä ovat muun muassa kappaleet I Want It That Way, Drowning, The Answer To Our Life, The Perfect Fan ja Show Me The Meaning Of Being Lonely.
Howie on laulanut "johtavana äänenä" muutamissa Backstreet Boysin kappaleissa, joista huomattavimpia ovat "Spanish Eyes" Millennium-levyltä ja kaksi hänen itse kirjoittamaansa kappaletta. Toinen hänen kirjoittamansa kappale, "What Makes You Different (Makes You Beautiful)" julkaistiin BSB:n Black & Blue (US versio) -albumilla sekä Prinsessapäiväkirjat-elokuvan soundtrackilla. Toinen Howien kirjoittama kappale on  "How Did I Fall In Love With You", jonka hän lauloi yhdessä Brian Littrellin kanssa.
Howie on yleensä ryhmän harmonisoija, ja hän usein "tukee" Briania, Nickiä tai A.J.:tä heidän laulaessaan sooloja. Tästä esimerkkejä ovat esimerkiksi kappaleet Incomplete, Larger Than Life, I Still ja Shape Of My Heart. Kuitenkin ryhmän uusimmilla albumeilla, Unbreakable ja This Is Us, on Howie saanut enemmän soolo-osuuksia laulettavaksi, koska Kevin Richardson jätti bändin. Vaikka Howiella ja Kevinillä on täysin erilaiset äänialat, on Howie korvannut useimmat Kevinin osat vanhemmissa kappaleissa yhtyeen live-konserteissa.
Elämäkerta > Muut projektit

Howie on myös toiminut tuottajana, neuvonantajana, laulajana ja sanoittajana George Nozukalle vuosina 2007 ja 2008. Nozuka olikin Backstreet Boysin lämppärinä Unbreakable Tour -kiertueella, jossa Howie esitti omana soolona kappaleen, "She's Like The Sun". Lisäksi hän on tehnyt yhteistyötä filippiiniläislaulaja Sarah Geronimon kanssa.
Tammikuussa 2009 Howiesta tuli Interscope Recordsin artisti Dan Talevskin manageri. Heinäkuussa 2009 Howie ja Ariel Moore, entinen Clique Girlzin laulaja yhdistivät voimansa luodakseen tyttöbändin. Koe-esiintymiset alkoivat 11. heinäkuuta.
15. marraskuuta 2011 (Japanissa 9. marraskuuta) Howie julkaisi ensimmäisen soololevynsä "Back To Me", jota hän oli työstänyt noin viisi vuotta. Levy sisältää 12 kappaletta, joista suurin osa on Howien itse kirjoittamia. Howie kertoo levyn mukana tulevalla kommenttiraidalla, että sai idean kappaleelle Dominoes ollessaan shoppailemassa Brasiliassa.
Howie on esiintynyt musiikkiuransa ohella myös televisiossa, muun muassa sarjoissa Sabrina, teininoita ja Roswell, sekä elokuvissa Muumio (1999) ja Perhe on paras (1989), jossa hänellä oli pieni osa elokuvan lopussa. Dorough näytteli myös joulupukkia Nickelodeonin animaatiosarjan Seikkailija Dora joulujaksossa "A Gift for Santa".
Kesäkuussa 2008 Howie kannatti Rock Your Religion -yhdistystä, joka auttaa Lupuksen kukistamisessa, The Howie Pendant by Rock Your Religion -riipuksella, jonka tulot lahjoitetaan hänen siskonsa muistoksi perustamalleen The Dorough Lupus Foundation -yhdistykselle.
Elämäkerta > Yksityiselämä

16. elokuuta 2007 Howie julkisti kihlauksensa pitkäaikaisen tyttöystävänsä Leigh Bonniellon kanssa. Pari tapasi vuoden 2000 lopulla Leighin toimiessa Backstreet Boysin virallisen nettisivun päivittäjänä ja matkustaessa yhdessä Backstreet Boysin kanssa Black & Blue -kiertueella. Howie ja Leigh vihittiin 8. joulukuuta 2007 ja heidän ensimmäinen lapsensa syntyi toukokuussa 2009.
Diskografia > Sovitukset

"Show Me What You Got" (Howie Dorough feat. BoA)
"I'll Be There For You" (Howie Dorough feat. Sarah Geronimo)
"It Still Matters" (The Gospellers feat. Howie)
Aiheesta muualla

Kuvia tai muita tiedostoja aiheesta Howie Dorough Wikimedia Commonsissa
Backstreet Boysin viralliset kotisivut
Dorough Lupus Foundationin viralliset kotisivut
The Dorough Lupus Foundation MySpacessa
Howie Dorough Internet Movie Databasessa. (englanniksi)
Hyönteisverkko

Ikkunaan asennettu hyönteisverkko.
Hyönteisverkko on pienisilmäistä, kankaasta, metallista, lasikuidusta tai nykyisin usein muovista valmistettua verkkoa, jolla estetään hyönteisten pääsy sisätiloihin. Niitä asennetaan muun muassa tuuletusikkunoihin.
Hnizna

| Hnizna ukr>  Гнізна |
| --- | --- |
 Näkymä Ditškivin kylälle, v. 2012
Laskupaikka:  Seret  49°16′4″N, 25°41′38″E
Maat:   Ukraina
Pituus:  81 km
Alkulähteen korkeus:  360 m m
Virtaama:  0,1–0,2 m³/s
Valuma-alue:  1110 km²

Hnizna (ukr. Гнізна) tai Hnjezno (ukr. Гнєзно), myös Hnizdnaja, yläjuoksulla Hnizna Hnyla (ukr. Гнізна Гнила) on Seretin vasen sivujoki, joka virtaa Ternopilin ja Zbaražin piireissä Ternopilin alueella Ukrainassa.
Hnizna on Seretin isoin ja merkittävin sivujoki.
Joen kuvaus

Dnestrin vesistöön kuuluva 81 kilometrin pituinen Hnizna saa alkunsa yli 400 metrin korkuisten Dovbušan, Babynan ja Medoboryn vuorien hevosenkengän muotoisessa laaksossa noin 360 metrin korkeudessa merenpinnasta sijaitsevasta kahden lähteen yhtymäkohdasta. Toinen lähteistä on lähellä Šymkivtsin (ukr. Шимківці) kylää, noin 12 kilometrin päässä kylän hallinnollisesta keskustasta ja kolme kilometrin päässä lähimmältä Odessan rautateiden Kapustyntsin asemalta. Joen yläosa on nimeltään Hnizna Hnyla, joka yhtyy 39 kilometrin pituiseen Hnizdytšnaan (ukr. Гніздична). Vesistön 1110 neliökilometrin kokoinen valuma-alue rajautuu pohjoisessa sekä Pripetin sivujoen Horynin ja idässä Zbrutšin valuma-alueeseen että lännessä Seretin yläjuoksuun. Joen uoma on mutkikas, ja sen leveys pääosin 3–8 metriä, leveimmillään jopa 40 metriä. Joen pudotus on 100 metriä, kaltevuus 1,24 m/km ja keskimääräinen kaltevuus 0,9 m/km. Jokilaakso on puolisuunnikkaan muotoinen ja 0,3–1,5 kilometriä leveä. Joki jäätyy joulukuun lopussa, ja jäiden lähtö on maaliskuun alussa. Joen tilavuusvirta on yli 74 kuutiometriä sekunnissa, ja keskimääräinen vuotuinen virtausmäärä 5,7 km3/vuosi Hniznan vesivarat ovat peräisin muun muassa sen 10 sivujoesta, joista merkittävin on oikeapuolinen Hnizdytšna. Tämän lisäksi pisimpien joukkoon lasketaan vasemmanpuoliset Sorotšanka (18 km), Boritšivka (15 km), Vilh’ovets (10 km) ja Terebna (17 km), joka puolestaan vastaanottaa suuren määrän sivujokia, ja joille on rakennettu yli 10 varastoallasta. Hnizna Hnylalla sijaitsee kaupungeista Zbaraž ja Hniznalla sekä Terebovlja että kaupunkityyppisistä asutuksista Velyki Birky, Baikivtsi ja Velyki Haji.
Joen kuvaus > Yläjuoksulla

Noin kahdeksan kilometrin pituisella yläjuoksulla Zbaražin kaupunkiin saakka jokilaakson leveys on noin 10 tai jopa 20 ;metriä, joen leveys 1–3 metriä ja syvyys alle 50 senttimetriä. Niin jokilaakson viereiset alueet kuin suurimmalta osin itse laakso ovat kynnettyä viljelymaata. Zbaražin alueella on korkein kyntöosuus, noin 68,4 prosenttia, josta puolestaan johtuu luonnonmaiden ja metsien vähäisyys. Alueella ei ole säilynyt lähes yhtään luonnollista niittyä, ja liiallinen kyntäminen on aiheuttanut yläjuoksun kuivumisen ja veden huonon saatavuuden. Laaksoon on rakennettu Zbaražin kaupunki, jonka alueella jokilaakso levenee huomattavaksi eli 150–250 metriä leveäksi vesivarastoksi, jonka jälkeen joen leveys kapenee 5–10 metriin ja syvyys 0,5–1,0 metriin. Staryi Zbaražin alueella ja tulva-alueella on yksityisiä kynnettyjä puutarhapalstoja.
Joen kuvaus > Keskivirralla

Keskivirran noin 61 kilometrin pituisella osuudella Zbaražista Lošnivin (ukr. Лошнів) kylään saakka jokilaakso on leveä ja sen rinteet ovat metsän peitossa. Baikivtsin (ukr. Байківці), Velyki Hajin (ukr. Великі Гаї) ja Velyki Birkyn (ukr. Великі Бірки) alueilla kynnetyn maan osuus vähenee 67,4 prosenttiin, ja taajama-alue laskee 4,5 prosenttiin, mutta jokilaakson lieteisyys kasvaa 12,8 prosenttiin. Tämä on Hniznajoen laakson suoinen osa, jossa joen leveys vaihtelee 300–900 metrin välillä, niin rinteet kuin tulvatasanteista peräisin olevat joen terassit ovat joko osittain metsän peitossa, tai siellä sijaitsee asutusta ja maatilarakennuksia. Jokilaaksossa on tehty maanparannusta.
Oh’rymivtsin ja Sobornen kylien välisellä joen tulva-alueella sijaitsevalta paikallisesti tärkeältä ornitologiselta vesistösuojelualueelta löytyy useita hehtaareja hyvin säilyneitä kosteikkoja, joilla ei harjoiteta erityistä taloudellista toimintaa. Kosteikot toimivat Hniznan keskivirran akkuina ja kosteuden säätelijöinä. Joen soisessa tulvassa on jäljitettävissä lukuisia järviä. Suštšinin ja Lošnivin kylien välissä vasemmanpuolisessa jokilaaksossa virtaa geomorfologisesta ja kasvitieteellisestä näkökulmasta kaksi ainutlaatuista puroa, joiden valuma-alueilla kasvaa useita harvinaisia alueellisia kasvilajeja, kuten kevätruusuleinikkejä, joiden kasvualueita löytyy myös rotkojen väliseltä harjanteelta, kevätesikkoja ja narsissivuokkoja. Siellä on havaittu hietasisiliskoja ja vihersisiliskoja.
Joen kuvaus > Alajuoksulla

Alajuoksu virtaa Lošnivin kylästä yhtymäkohtaan Seretin kanssa, joka sijaitsee valuma-alueen eteläosassa Hniznan varrella olevan Zelentšen kylän lähistöllä. Jokilaakso on siellä noin 200–300 metriä leveä, ja 1,0–1,5 metrin syvyinen joenuoma on painunut syvälle korkeiden rantatörmien väliin. Terebovljan alueella kynnetyn maan osuus vähenee 55,1 prosenttiin, kun taas alueen metsien osuus kasvaa 21,7 prosenttiin ja asutuksen määrä 7,9 prosenttiin. Arvokasta tammea ja euroopanpyökkien metsiköitä löytyy Terebovljan alueen luonnonytimestä. Kevättulvien aikana vesien sisältämät epäpuhtaudet aiheuttavat sekä maaperän likaantumisen että poishuuhtoutumisen vaaraa.
Lošnivin kylän arvellaan saaneen nimensä lohikalasta (ukr. лосось), jota ilmeisesti muinaisina aikoina löytyi niin Seretin kuin Hniznan alajuoksun vesissä.